《赋橘花次正仲韵》
宋代·舒岳祥

璘娥琢月剪冰花，著叶团团更不斜。
只把青葱争玉树，不将夭治斗金沙。
吹香处满骚人国，成实还宜野叟家。
老我真成被花恼，尊前坐叹复行嗟。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。